CELEX: 32015R2296
Language: mt
Date: 2015-12-09 00:00:00
Title: Regolament ta' Implimentazzjoni tal-Kummissjoni (UE) 2015/2296 tad-9 ta' Diċembru 2015 li jemenda r-Regolament ta' Implimentazzjoni (UE) Nru 1366/2014 li jippubblika, għall-2015, in-nomenklatura ta' prodotti agrikoli għar-rifużjonijiet tal-esportazzjoni introdotti bir-Regolament (KEE) Nru 3846/87 (Test b'rilevanza għaż-ŻEE)

10.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 324/9
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/2296
   tad-9 ta' Diċembru 2015
   li jemenda r-Regolament ta' Implimentazzjoni (UE) Nru 1366/2014 li jippubblika, għall-2015, in-nomenklatura ta' prodotti agrikoli għar-rifużjonijiet tal-esportazzjoni introdotti bir-Regolament (KEE) Nru 3846/87
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1),
   Wara li kkunsidrat ir-Regolament tal-Kummissjoni (KEE) Nru 3846/87 tas-17 ta' Diċembru 1987 li jistabbilixxi nomenklatura ta' prodotti agrikoli għal rifużjoni tal-esportazzjoni (2), u b'mod partikolari t-tielet paragrafu tal-Artikolu 3 tiegħu,
   Billi:
   
               (1)
            
            
               In-nomenklatura ta' prodotti agrikoli għar-rifużjonijiet tal-esportazzjoni introdotta bir-Regolament (KEE) Nru 3846/87 ġiet ippubblikata bir-Regolament tal-Kummissjoni (UE) Nru 1366/2014 (3). Ġie stabbilit li d-data finali li fiha japplika dak ir-Regolament ta' Implimentazzjoni hija l-31 ta' Diċembru 2015.
            
         
               (2)
            
            
               Biex jiġu applikati l-proċeduri doganali elettroniċi fuq l-esportazzjoni, jenħtieġ li jiġu kodifikati l-kodiċijiet tal-prodotti u d-deskrizzjoni tan-nomenklatura għar-rifużjonijiet tal-esportazzjoni (ERN) fit-TARIC fil-pront qabel l-applikazzjoni tar-rifużjonijiet tal-esportazzjoni. Jenħtieġ li tiġi estiża l-validità tal-pubblikazzjoni ta' verżjoni konsolidata tal-ERN f'każ li r-rifużjonijiet tal-esportazzjoni jiġu introdotti abbażi tar-Regolament (UE) Nru 1308/2013 wara dik id-data.
            
         
               (3)
            
            
               L-ERN tintuża wkoll għall-applikazzjoni nazzjonali ta' miżuri speċjali ta' appoġġ għar-reġjuni l-aktar imbiegħda (POSEI). Il-pubblikazzjoni tal-ERN għandha tiġi estiża biex titjieb l-applikazzjoni uniformi ta' miżuri bħal dawn.
            
         
               (4)
            
            
               L-emendi introdotti fin-Nomenklatura Magħquda (NM) għall-2016 ma jeħtiġux li l-ERN tiġi adattata mil-lat tekniku għall-2016.
            
         
               (5)
            
            
               Għalhekk, il-perjodu ta' applikazzjoni tar-Regolament ta' Implimentazzjoni (UE) Nru 1366/2014 għandu jiġi estiż għal sena oħra, jiġifieri sal-31 ta' Diċembru 2016,
            
         ADOTTAT DAN IR-REGOLAMENT:
   Artikolu 1
   Fit-tieni subparagrafu tal-Artikolu 2 tar-Regolament ta' Implimentazzjoni (UE) Nru 1366/2014, id-data “31 ta' Diċembru 2015” tinbidel u ssir “31 ta' Diċembru 2016”.
   Artikolu 2
   Dan ir-Regolament jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-9 ta' Diċembru 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 347, 20.12.2013, p. 671.
   
      (2)  ĠU L 366, 24.12.1987, p. 1.
   
      (3)  Ir-Regolament ta' Implimentazzjoni tal-Kummissjoni (UE) Nru 1366/2014 tad-19 ta' Diċembru 2014 li jippubblika, għall-2015, in-nomenklatura ta' prodotti agrikoli għar-rifużjonijiet tal-esportazzjoni introdotti bir-Regolament (KEE) Nru 3846/87 (ĠU L 368, 23.12.2014, p. 1).